Мәҙәниәт // Үҙгәртеп ҡороу\nДанир Ғәйнуллин Башҡорт дәүләт филармонияһы директоры вази фаһын үтәй башлағандан алып, бында яңы осор башланды тиерг ә булалыр, моғайын. Филармония бинаһына капиталь ремонт тал ап ителгән кеүек үк, ойошма эшмәкәрлеге лә, етәкселек фекер енсә, баҙар иҡтисады талаптарына яраҡлы алып барылырға тейе ш. Икенсе һүҙҙәр менән әйткәндә, концерттар ваҡытында тамаш асылар залында бер урын да буш ҡалырға тейеш түгел. Һәр бер сара үҙ тамашасыһын табырға һәм концерт программаһы тап ошо\nталаптан сығып планлаштырылырға тейеш. Тамашасыларҙыңмузык аль ихтыяждарын асыҡлау маҡсатында филармония улар араһында\nхатта социаль тикшереүҙәр үткәрҙе.\nУрал концерт ойошмалары ассоциацияһы 2000 йылда бер нисә ҡала филармонияларының директорҙары тырышлығы менән ойошторо лған. Александр Колотурский әйтеүенсә, был беренсе сиратта м әҙәни сәйәсәткә тәьҫир итеү, төбәк стратегияһын булдырыу һ әм бойомға ашырыу теләгенән сығып эшләнде. Бынан тыш концерт\nэшендәге ыңғай үҙгәрештәр процесын һүлпәнәйтмәү, донъя ким әлендәге концерт практикаһына ярашлы структур үҙгәрештәр күҙ\nуңында тотолдо. Әммә халыҡта "Тырышҡан - ташҡа ҡаҙаҡ ҡаҡҡ ан" тип юҡҡа әйтмәйҙәр бит, ваҡыт үтеү менән мөмкинлектәр ҙә\nарта башланы: төрлө семинарҙар һәм уҡытыу саралары үткәреү ғәҙәти хәлгә әүерелде. "Тәүҙәрәк БР Мәҙәниәт министрлығы бе ҙҙең ойошмаға шикләнеберәк ҡабул итте,- тип һүҙен дауам итте\nАлександр Колотурский. --Ләкин ике йыл эсендә Ассоциация Ур ал - Себер төбәгендә концерт - гастроль баҙарының тулы хоҡуҡ лы ағзаһына әйләнгәс, беҙҙе танымай һәм ихтирам итмәй булды ра алманылар." Рәсәй Федерацияһының мәҙәниәт министрлығы та рафынан 2001 йылда Ассоциацияның гастролдәр планын төҙөүгә ө с мең аҡса бүленеүе лә быға асыҡ дәлил булып тора. Бынан ты ш былтыр ҙа тап ошо маҡсатҡа ике йөҙ мең аҡса бүленде.\nБашҡортостан филармонияһы ла Ассоциацияға инә һәм үҙенең\nижади көсө һәм ҡеүәте буйынса төп урындарҙың береһен биләй. Мәҫәлән, Свердловск филармонияһы менән сағыштырғанда, концер т эшмәкәрлеген ойоштороу һәм техника менән тәьмин ителеште и ҫәпкә алмағанда, республика филармонияһы күпкә отошлораҡ. Ха тта уны Мәскәү һәм Түбәнге Новгород ҡалалары менән бер рәттә\nтора тиһәк тә була. Башҡорт академия хор капеллаһы бына инд е етенсе йыл республика фестивалдәрендә Милли симфония оркес тры менән берлектә төп сығыш яһаусы булып иҫәпләнә. Ә бына С вердловскиҙа, ҡыҙғанысҡа ҡаршы, камера хоры ла, капеллала юҡ ... Филармонияның киләһе сезонында уға 65 йыл туласаҡ. Был к үркәм юбилейҙы лайыҡлы ҡаршы алырға кәрәк, әлбиттә. Ҙур залд а, тарихи архитектур элементтарҙы һаҡлап, капиталь ремонт үт кәреләсәк. Филармонияға быйыл компьютерҙар һатып алынды. Яй лап тауыш һәм төҫ аппаратураһы буласаҡ, тип өмөтләнелә. Тиҙҙ ән 64 йыл эсендә беренсе тапҡыр профессиональ ҡорамалдар мен Ьн йыһазландырылған студия эшләй башлаясаҡ.\nДанир Ғәйнуллин һүҙҙәре буйынса, маркетинг һәм концерт э шмәкәрлеге менән бәйле үҙгәрештәр планлаштырыла. Мәҫәлән, Си мфоджазоркестр Башҡорт дәүләт филармонияһының концерт оркес трына әүереләсәк, тамашасылар күп ҡалаларҙа индерелгән уңайл ы абонемент системаһы менән файҙалана башлаясаҡ. Абонемент алған тамашасы өсөн һәр концертҡа билет хаҡы 40 процентҡа кә мей. Был айырыуса актуаль, сөнки донъя талаптарына ярашлы, концерттарға билет хаҡтары ике тапҡырға тиерлек артты.


84(2011) » Страница 2 » "Йәшлек" гәзите\nГазета "Йәшлек" » Облако тегов » 84(2011) » Страница 2\n«Халыҡ менән асыҡ, намыҫлы эшләргә кәрәк»\nНовости / Башҡортостан // 25-10-2011, 09:34\nБР Президенты Рөстәм Хәмитов кисә республикабыҙҙағы Бөтә Рәсәй халыҡ фронты активы менән осрашып, РФ Дәүләт Думаһына һайлауҙар алдынан был ойошманың эшмәкәрлеген әүҙемләштереү юлдарын, уның «Берҙәм Рәсәй» партияһы менән үҙ-ара хеҙмәттәшлеген тикшерҙе. «Берҙәм Рәсәй»ҙең төбәк сәйәси советы спикеры, республика парламенты секретары Константин Толкачев уға, партия кандидаттарының төбәк исемлегенең башында тороусы булараҡ, Дәүләт Думаһы депутатлығына кандидат танытмаһын тапшырҙы....\nПрезидент торлаҡ милекселәре...\nНовости / Башҡортостан // 25-10-2011, 09:33\nБашҡортостан Президенты Рөстәм Хәмитов үткән йомала Өфөнөң Киров районы Яңы күпер урамында 7-се йорттоң торлаҡ милекселәре йыйылышында ҡатнашты. Йортта йәшәүселәр 10 кешенән торған йорт советын һәм совет рәйесен һайланы.\nМөмкинлектән файҙаланып, йортта йәшәүселәр совет һайлағандан һуң республика Президенты менән торлаҡ-коммуналь хужалыҡ өлкәһенең көнүҙәк мәсьәләләрен тикшерҙе....\nБашҡортостан тураһында бөтә Рәсәй беләсәк\nНовости / Башҡортостан // 25-10-2011, 09:31\nМәләүез районының айыҡ ауылдары тураһында федераль ТВЦ телеканалының «Ваҡиғалар үҙәгендә Анна Прохорова менән» тигән программаһы журналистары ике көн буйы репортаж төшөргән....\nОсрашыуҙар дауам итә\nНовости / Рәсәй // 25-10-2011, 09:30\nОшо көндәрҙә Стәрлетамаҡта һәм Мәсетле районында «Берҙәм Рәсәй» партияһы халыҡ менән осрашты.\nСтәрлетамаҡ ҡалаһында йәмәғәт эшмәкәрҙәре, депутаттар «Нур» шифаханаһында булып, дауалау процедуралары менән танышты. Бында делегацияны айырыуса церебраль фалиж диагнозлы балаларға тәғәйенләнгән махсус кейем ҡыҙыҡһындырҙы. Уның ярҙамында сирлеләр атларға, мөхиткә яраҡлашырға өйрәнә. Бағыусылар, әлеге костюмдар тағы ла күберәк булыр, тип вәғәҙә итте. Ҡаланың башҡа дауалау учреждениелары ла иғтибарһыҙ ҡалманы − уларға медицина ҡорамалдары һатып алырға сертификаттар тапшырылды....\nМәсьәләне ҡуйыртыу кемгә кәрәк?\nНовости / Сәйәсәт // 25-10-2011, 09:29\nДмитрий Медведев студент яҡташыбыҙ мөрәжәғәте буйынса төбәккә айырым иғтибар итергә һүҙ бирҙе\nҮткән аҙнала Рәсәй Президенты Дмитрий Медведев М. Ломоносов исемендәге Мәскәү дәүләт университетында студент йәштәр менән осрашты. Һөйләшеү темаһы илдә милләт-ара татыулыҡҡа бәйле булғанлыҡтан, аудиторияға төрлө халыҡ вәкилдәре йыйылғайны....\nДәүләт умартасыларға ярҙам ҡулы һуҙа\nНовости // 25-10-2011, 09:28\nРеспублика умартасылары өсөн һәйбәт яңылыҡ: тармаҡты үҫтереү өсөн быйыл 24 миллион һум аҡса бүленәсәк! Өҫтәүенә, был аҡса йыл аҙағына тиклем үҙләштерелергә тейеш!\nШулай булғас, умартасылар һәм был юҫыҡта яңы эш башларға теләүселәр, һеҙҙең турала ҡайғыртыусылар, ярҙам күрһәтеүселәр барҙа тиҙерәк документтарығыҙҙы барлай башлағыҙ. Бындай бәхет йыш тәтемәй. Өс йылға тәғәйенләнгән программаның тәүге этабында аҡса умартасыларға кәрәкле инвентарь һәм күс һатып алыуға тәғәйенләнә....\nНовости // 25-10-2011, 09:26\nҺөйөнөслө хәбәр. Башҡортостан Президенты Рөстәм Хәмитовтың Указы менән Салауат Юлаев исемендәге дәүләт премияһы лауреаты, Башҡортостан Яҙыусылар союзы идараһы рәйесе урынбаҫары Ҡәҙим Аралбаевҡа «Башҡортостан Республикаһының халыҡ шағиры» тигән маҡтаулы исем бирелде.\nИл, тел, халыҡ тип янып йәшәгән шағир, йәмәғәт эшмәкәре был баһаға бик тә лайыҡ. Ҡәҙим Әбделғәлим улы, киләсәктә лә тос, мәғәнәле ижадығыҙ менән милләтебеҙҙе алға әйҙәп, һөйөндөрөп тороғоҙ!...\nИң әүҙем хат ташыусыларға – «Йәшлек»тән премия\nГәзиткә яҙылыу // 22-10-2011, 11:07\nХәтерегеҙҙәлер, бынан бер нисә йыл элек почтальон тураһында бер йыр бик популяр була торғайны. Унда был һөнәр эйәләренең бар яңылыҡты белеүе, һәммәһенә дуҫ булыуы, уларҙы һәр ваҡыт көтөп алыуҙары хаҡында һүҙ бара ине. Ысынлап та, хат ташыусылар бөгөн дә күп өйҙәрҙә көтөп алына! Cөнки улар яратҡан баҫмағыҙҙы ваҡытында килтерә. Беҙ, редакция хеҙмәткәрҙәре, еңел булмаған эш башҡарған, ҡулайлаштырыу тигән заман еленә күкрәк ҡуйып бирешмәй алға барған һәм, әлбиттә, беҙҙең гәзитте лә ваҡытында халыҡҡа еткереүсе, яҙылыуҙы ойоштороусы почтальондарға сикһеҙ рәхмәтлебеҙ....\nУлар һаҡламаһа, кем ҡурсалар?\nРубрикалар // 22-10-2011, 11:03\n1 октябрҙән Рәсәйҙә егеттәрҙе хәрби хеҙмәткә саҡырыу башланды\nДонъя тыныс түгел. Һәр бер ил бөгөн үҙенең именлек ҡалҡаны булған армияһын нығытырға, заманса ҡоралландырырға тырыша. НАТО-ны ғына алып ҡарағанда ла, ул Рәсәй тирәләй генә үҙенең күпме хәрби базаһын булдырҙы. 2,5 миллион кешелек Ҡытай армияһы совет армияһының иң яҡшы эталондары буйынса ҡоралландырылған, унда туҡтауһыҙ яңы технологиялар индерелә. Быуаттар дауамында үҙенең көслө армияһы, күренекле полководецтары, генералдары менән дан тотҡан Рәсәй армияһы ла шанлы үткәндәр юлынан тайпылмаҫҡа тейештер. Илебеҙ именлегенә ҡарата битарафлыҡ булырға тейеш түгел. Уны беҙҙең егеттәр һаҡламаһа, кем һаҡлар?...\nАтеросклероз нимәһе менән ҡурҡыныс?\nНовости / Һаулыҡ һаҡлау // 22-10-2011, 11:01\nХәҙерге заманда йөрәк-ҡан тамырҙары ауырыуҙары бихисап ғүмерҙе алып китә, күп кешене инвалид итә. Был зәһәр сирҙең нигеҙендә ҡан тамырҙары стенаһында атеросклероз барлыҡҡа килеүе ята.\nЙөрәктең ишемик ауырыуы хаҡында ике хата фекер йәшәй. Йәштәр уның хаҡында, борсолорға иртә, тип профилактика хаҡында уйламаһа, ололар иһә, мин ҡартайҙым, уға ҡаршы торорға һуң инде, тип ҡул һелтәй. Әммә 400 меңдән ашыу кеше ун йыл дауамында тикшерелгәндән һуң, белгестәр шундай һығымтаға килгән – атеросклероздың төрлө йәштә барлыҡҡа килеүе мөмкин....


Үҙ телеңде үҙең яҡла! » «Йәшлек» гәзите | Газета «Йәшлек»\nГазета "Йәшлек" » Сәйәсәт » Үҙ телеңде үҙең яҡла!\n20.04.2018 Үҙ телеңде үҙең яҡла!\nКүрше Татарстанда татар теле буйынса Берҙәм республика имтиханын тапшырыу акцияһы старт алды. Республикала ата – әсәләр, уҡытыусылар, яҙыусылар, дин әһелдәре менән рәттән чиновниктар туған телендә белемен һынап ҡарай. Улар араһында Татарстандың мәғариф һәм фән министры Рәфис Борхановта бар.БРИ һынауҙары тестары өс ауырлыҡта: беренсеһе — татар телен яҡшы белгән, икенсеһе — база кимәлендә һәм өсөнсөһөбашҡа милләт уҡыусыларына тәғәйенләнгән. Күрше төбәктә2017 – 2018 уҡыу йылы аҙағында татар теленән Берҙәм республика имтиханын 18 бала тапшырасаҡ.\nТуған телдәр өсөн көрәш барғанда, үҙ телебеҙҙе уҡытыуҙы һорап ғариза яҙыу хәленә төшкәндә, күршеләр татар телендә Берҙәм республика имтиханын тапшыра. Әйткәндәй, улар ҙа яҙа ғаризаны, шул уҡ ваҡытта татар телен уҡытыуҙы мөмкин тиклем юғарыраҡ кимәлдә һаҡлап ҡалыу эшенә тотондо. Үкенескә күрә,үҙебеҙҙең туған телебеҙ буйынсаәлегәбыл йәһәттән башҡарылған маҡтанырлыҡ эштәр юҡ. Бөгөн башҡорт исемен йөрөткән белем биреү учреждениеларының статусын һаҡлап ҡалыу буйынса ла көрәш бара. Рәми Ғарипов исемендәге 1 – се башҡорт республика гимназия – интернатының Уставына индерелгән үҙгәреш буйынса март башында шау - шыу ҡупҡайны. Баҡһаң, 74 йыллыҡ тарихҡа эйә, 1943 йылда башҡорт халҡын һаҡлап ҡалыу, милли кадрҙарҙы әҙерләү маҡсатында ойошторолған уҡыу йорто Уставының «Учреждениела белем биреү телдәре башҡорт һәм рус телдәре. Башҡорт телендә белем биреү Башҡортостан Республикаһының закондарына ярашлы башҡарыла. Сит телдәрҙе өйрәнеү уҡыу планына ярашлы атҡарыла» тигән пункты — «Тел, мәғариф телдәре Рәсәй Федерацияһының закондарына ярашлы белем биреү программаһын тормошҡа ашырыусы Учреждениеның локаль норматив акттары менән билдәләнә» тип үҙгәртелгән. Һәм яңы Устав БР Мәғариф министрлығында раҫланған, тик ер йөҙөндә булмаған дата менән – ағымдағы йылдың 31 феврале, бына һиңә мә! Был шаяртыумы, әллә ведомствола даталар дөрөҫлөгөн тикшереүселәр юҡмы икән?! Яңы Уставҡа тәүгеләрҙән булып гимназия-интернаттың элекке сығарылыш уҡыусылары ҡаршы сыҡты һәм,былдокументарҡаһында тора-бара белем биреү учреждениеһы милли йөҙөн юғалтасаҡ, тип белдерҙе. Ысынлап та, төбәктә иң алдынғы милли урта белем биреү учреждениеһында милли мәғарифтың бөгөнгөһө һәм киләсәге хәүеф аҫтына ҡуйылды. Ошо сәбәпле үҙебеҙҙең милләт балаларының, төпкөлдән сыҡҡан һәләтле малай - ҡыҙҙарҙың был уҡыу йортона юлы быуыласаҡ. Бөгөн иһә элекке гимназистар, йәмәғәт эшмәкәрҙәре хоҡуҡи юл менән Рәми Ғарипов исемендәге Башҡорт республика гимназия-интернатының элекке Уставын тергеҙеүгә бөтә көсөн һала. Бындай үҙгәрештәр башҡорт статусын йөрөткән башҡа урта белем биреү учреждениеларын әлегә урап үтте, шөкөр.\nБашҡорт телен дәүләт теле булараҡ уҡытыуҙың ата-әсәләр араһында бәхәстәр тыуҙырыуын иҫәпкә алып, Өфөнөң төрлө районында ошо темаға арналған ата-әсәләр йыйылыштары ойошторола башланы. Сөнкибик күп башҡорт милләтле ата-әсә башҡорт телен дәүләт теле булараҡ уҡытыуҙы кәрәкле тип тапмай, уның урынына икенсе бер предметты һайлауҙы хуп күрә. Был оло проблема.Уны хәл итеү өсөн мотлаҡ йыйылыштарға барығыҙ, үҙ телебеҙҙе һаҡлап ҡалыу өсөн бер нисә һүҙ булһа ла әйтегеҙ!Башҡорт гимназияларын, лицейҙарын, мәктәптәрен, балалар баҡсаларын һаҡлап ҡалыуға бер кем дә битараф булырға тейеш түгел!\nКем белә, бәлки беҙ ҙә берәй мәл башыбыҙҙы ла күтәрмәй башҡорт теле буйынса Берҙәм республика имтиханын тапшырып ултырырбыҙ…


«Киске Өфө» гәзитенең сайты - №25, 24 - 30 июнь, 2017 - Информационные страницы\n№25, 24 - 30 июнь, 2017\nБаш ҡалабыҙҙа быйыл икенсе тапҡыр "Евразия йөрәге" халыҡ-ара сәнғәт фестивале сиктәрендә милли кейем парады үтте һәм Башҡортостанда йәшәгән төрлө милләт вәкилдәрен бергә йыйҙы. Парад Мәжит Ғафури исемендәге Башҡорт дәүләт академия драма театры эргәһендәге майҙандан башланып, Салауат Юлаев эргәһендәге майҙанда тамамланды.\nТӨРЛӨ МИЛЛӘТТӘНБЕҘ. ТИМӘК, БӨТӘҺЕН БЕР "ТАРАҠ МЕНӘН ТАРАУ" УРЫНҺЫҘ\nҮҙ илебеҙҙә, Башҡортостаныбыҙҙа йәшәп, ике генә сәғәт әсә телен уҡытып, балаға ниндәй белем, тәрбиә биреп була? Үҙ телен белмәгән, бәләкәй илен яратмаған бала ҙур илдең патриоты була алырмы?\nБылтыр 5 балалар баҡсаһында башҡорт телен өйрәнеүсе яңы төркөмдәр асылды. Әле 21 балалар баҡсаһында туған башҡорт телен өйрәнеүсе төркөмдәр бар. Сентябрҙән тағы бер нисә төркөм асыу планлаштырыла.\nЯҢЫ ШӨҒӨЛ ӨЙРӘНЕРГӘ ТЕЛӘҺӘГЕҘ УҠЫУСЫ ТАБЫҒЫҘ\n2011 йылда Әбйәлилдә "Берҙәмлек" халыҡ-ара милли мәҙәниәттәр фестивале үтте, донъяның 17 иленән вәкилдәр килде. Шул сарала минең шәхси эштәремде Һиндостан, Франция, Кипр, Германия, АҠШ вәкилдәре һатып алды.\nӨфө губернаһында башҡорттар Ырымбур губернаһына ҡарағанда ла күберәк булып, ҡырҡ процентты тәшкил итә. Шуға күрә лә, һәр яҡтан Өфө Башҡортостандың баш ҡалаһы булырына хоҡуҡи нигеҙҙәр етерлек була.\nХАЛЫҠТЫҢ ЙӘШӘҮ КӨСӨ МИЛЛИ ҺӘМ ДИНИ БЕРҘӘМЛЕКТӘ\nЭлек беҙҙең быуындар бәйләнеше сылбыры ныҡлы булған һәм шуның өсөн дә беҙҙе бер генә һынау алдында ла ҡаҡшата алмағандар. Шуның өсөн дә батша беҙгә ҡарата махсус программа булдырырға мәжбүр булған.\nҺАРЫ ЙӨҘЛӨЛӘР ҘӘ ЗӘҢГӘР КҮҘЛЕЛӘР ҘӘ – БЕҘҘЕКЕЛӘР\nБөгөнгө көндә "Урал мираҫы" тигән исем менән таныш #БашЭтноФорум мәғариф форумы авторы, #UfaForum проекты авторҙашы, шулай уҡ республикала воркаут хәрәкәтен булдырыусы һәм уға нигеҙ һалыусы, сәләмәт йәшәү рәүешен популярлаштырыусы Роберт ДӘҮЛӘТШИН яңы проект тәҡдим итә. Light Bashkirs - Һары башҡорт тип атала ул.


ӘҪӘРҘӘр ун дүрт томда том IX коммунист роман и повести Роман һәм повестәр - бет 23\nЯл көнөнөң таң-иртәһе ҡарҙай ап-аҡ шау-сәскәле алма баҡсаларының өҫтөндә аҡ бурандар уйнатып, һыҙғыр елле булып килде. Ҡала урамдары буйлап атлағанда ян яҡлап баш осонда аҡҡа алһыу ҡан һыҙатлы сәскә бәбәктәре туҙрап яуа, ҡайһы саҡта был хисапһыҙ күп тере күбәләктәр яуылай күренә, аяҡ аҫтында тере сәскә бәбәктәре тырпырап ята ине. Сәғит ҡыҙҙың беләгенән ҡыҫып ҡултыҡлаған килеш, уның аҡ туҙ түфлиҙәренең шыҡылдауын йөрәгендә кисереп-һанап барҙы: ошо асфальт түтәһенә көллө донъя башы бәрелеп ауа, янындағы ап-аҡ томбойоҡ сәскәһе лә уның ҡулынан ысҡыныр ҙа кемдәрҙеңдер аяҡ аҫтында ҡалыр һымаҡ тойолдо. Йөрәкһеткес-йоҡоһоҙ үткәргән төн шауҡымынан болоҡһоп, такси туҡтатты, йомшаҡ креслоға инеп ултырышҡас, ҡыҙҙың тығыҙ, йоморо яурын башын иңендә тойоп, саҡ ҡына тынысланды.\n-- Ҡайҙа? – тине таксист.\n-- Әйҙә, туп-тура дон офоҡҡа! – Сәғит үҙәк проспект осондағы күкһелләнеп томаланған йылға юҫығына ҡаратып ҡул һелтәне.\n-- Тап үҙе! – Тиҙ үк иҫенә килеп, юлдашына өндәште: -- Ғәфү ит, ҡала ситенә сығып елләнеп ҡайтыуға ҡаршы түгелме һин?\nСәғиҙә ҡапыл салон маңлайындағы көҙгөнән таксистың үҙенә төбәлгән ҡара-муйыл күҙҙәре менән осрашып, ынйы тештәрен балҡытып ебәреп йылмайҙы:\n-- Әйттем бит инде: бөгөн мин һинең ҡолоң!\n-- Елдерҙек! – тине таксист. Машина, ике бөйөрөн шпор типсегән ярһыу арғымаҡтай тертләп, торған еренән ырғылды, юл буйлап теҙелгән йүкә олондарын һанай-һанай осортоп алып китте.\n-- Томбойоҡкүл... Их, томбойоҡтар балҡып сәскә атҡан саҡ! – тине Сәғит, ҡыҙға бер ҡарап алғас, эстән ҡапыл яғымлы йылы ялмалыуын тойоп, аҡ буранлы борсоу ҡала урамдарының ҡотолғоһоҙ артҡа шыуып ҡала барғанлығына ҡыуанып.\n-- “Томбойоҡкүл” рестораны гөрләй унда – иртәнән кискәсә музыка, эс-бауырыңды өҙҙөртә генә, малай! Ә аш-һыуы! Закускаға телеңде йоторлоҡ итеп ҡыҫала бешереп бирәләр, -- тине таксист.\n-- Хоҙайым, ул йәнлекте ҡайҙан алалар икән?\nТаксист күҙҙәре көҙгө аша Сәғиҙәгә төбәлеп-мөлдөрәп көлдө:\n-- Тап шул уҡ күлдән, һеңлем. Балыҡтарын карбид ташлап тонсоҡтороп бөтөргәс ни, ҡыҫалаларға ҡалды...\n-- Уныһы ла бөтмәҫме һуң?\n-- Атайым бахыр әйтмешләй, бөгөн үҫкән үләнде үҙем өҙөп ҡабам, ә минән һуң ҡыяҡ ҡалҡмаһа ла ярай. – Таксист күңелһеҙ көлдө. – Тәбиғәтте ҡороторға барыбыҙ ҙа мастакбыҙ! Беләһегеҙме, һеңлем, баранка өйрөлтөүҙе ташлап, шунда ҡыҫала тотоусы булып китергә әле иҫәп. Тамаҡ ялы ла елле, көс тә артыҡ сыҡмаясаҡ. Яға аҫтына ҡаҙна иҫәбенән бер “сүлли”ҙе һалаһың да, ҡуш аяҡты тубыҡҡаса Томбойоҡкүлгә сумырып, бәлеш төбө кимереп туйынған бесәйҙәй, морон аҫтынан мырылдап ултыраһың. Ун биш минуттан аяҡтарыңды тартып алһаң, һәр ҡайһына берәр биҙрә ҡыҫала көрмәлеп сыға...\n-- Ой, ул тиклемде ҡайҙа ҡуйып бөтәһең?\n-- Борсолмағыҙ, уның барыр юлы киң. Ҡыҫала модала хәҙер, француздарҙың устрица тигән һерелдәүек хайуанлы баҡа ҡабырсағындай. Бөгөн бит беҙҙең башҡорт та, ат итенән бүгеп, шаҡы-шоҡо кимерә.\n-- Аттың йылҡы икәнен дә онота башланыҡ инде, -- тине Сәғит. – Бөтә нәмә тимер-томорға ҡалып бара.\n-- Йәтеш шул: тимер-томорға һоло ла, ҡамсы ла хәжәт түгел, -- тине Сәғиҙә.\n-- Уның ҡарауы ер майының төтөнөн борлата ғына – ҡала урамында тын алып булмай...\n-- Дәәә... – тине таксист, салонды тынлыҡ баҫты. Күпмелер уйланып барғас, креслоға арҡаһы менән кирелеп, муйынын бора биреп ҡарап өҫтәне: -- Беҙ – беҙ инде, ярар. Ҡолонсаҡтың ер тулатып кешнәүен дә күрмәй үҫәсәк әҙәм балаһы ни эшләр? Үҙе донъяның ҡамсыһына әйләнеп үк ҡуймаҫмы?..\nМашина Ағиҙел аша тартылған селтәр күперҙе үтеп, аҡ күлдәкле коттеждар, коллектив алма баҡсалары, ҡусҡыл баҫыуҙар араһынан ырғылды, салонға икһеҙ-сикһеҙ киңлектең йәшел һулышы урғылды. Шул йәшеллек ҡосағына әсе бензин һөрөмдәре таратып, күҙ күреме ерҙә эреле-ваҡлы төрлө машиналар, машиналар, машиналар ашҡынышып йүгерешә ине. Ошо бөтмәҫ бәйгегә текләп барыуынан ялығып, Сәғиҙә көрһөнөп ҡуйҙы:\n-- Тимер ат тигәндән иҫкә төштө. Бер йылды, “Аҡбуҙат”ты сәхнәләштергәндә, Хөсәйен Халиҡовтың операһын әйтәм, сәхнәгә тере ат индерҙеләр... Ғәфү итегеҙ мине, тупаҫыраҡ яңғыраһа ла, бер башлағас бөтөрәйем... Беләһегеҙме, иң тантаналы кульминация мәлендә атҡынабыҙ ҡойроҡ аҫтынан тупыр-тупыр үҙенең эре сәтләүектәрен ҡойолдора башламаһынмы! Сәхнә халҡы шымып ҡалды, тамаша залы гөж итте – үле бутафория менән тулы майҙанға тормош үҙе бөркөлөп кергәндәй ине! Ошо ғибрәттән шаңҡып, режиссерыбыҙ үҙе – ул хәҙер мәрхүм инде – күнәк менән һеперткегә йәбеште. Бер һүҙ менән әйткәндә, аҡбуҙаттың тирәһендә ысын ғәрәсәт ҡупты. Әртистәребеҙ шау-яһалма кейемгә, париктарға төрөнгәнлектәрен онотоп, эстәренә ут йотҡандай, йәнләнеп киттеләр ҡапыл, бығаса һис булмағанса рухланып уйнанылар. Аҙаҡ шаршау тамаша залының ҡотороп алҡышлауы менән ябылды.\n-- Бына һеҙгә, кәрәк булһа, аҡбуҙат сәтләүеге! – Муйыл күҙҙәрен мөлдөрәтеп көлдө таксист.\n-- Тетрәнгән режиссер ошонан һуң сәхнәгә ат сығарыуҙы тамам тыйҙы, хатта “Аҡбуҙат” тигән һүҙҙе лә тетрәнеп әйтә башланы. Ә әртистәр әле булһа мәрәкәне онотмай – үле ҡурсаҡ уйыны барғанда аҡбуҙаттың, тере донъяға ҡайтарып, сәхнәлә ҡапыл революция яһауын, сәтләүектәренең әскелтем хуш еҫе зерә татлы бөркөлөүен, берсә, көлөп, берсә, сабый саҡтың иҫтәлеге кеүек һағынып һөйләйҙәр...\n-- Һағынып ҡына һөйләйбеҙ шул, -- тине таксист. – Тешһеҙ гуманистар беҙ.\nСәғиҙәнең, ниңәлер, муйыл күҙле был ихласйәнде семетеп алғыһы килә ине – ап-аҡ ынйы тештәрен йымылдатты:\n-- Нимә, әллә үтмәй башланымы? Тештәр, тим.\n-- Хәҙер улар ҙа тимерҙән ҡуйыла бит – филде лә фаршҡа әйләндерергә мөмкин, -- тине Сәғит.\n-- Дәәә, тимер шул, тимер...\nӘммә ҡыҙ төңөлмәне:\n-- Бер уйлағанда, тимерһеҙ йәшәп ҡара хәҙер! Үҙ урынында тимер тештәр, тимер ҡулдар ҙа кәрәктер. Әйтәйек, мин белгән ҡайбер “гуманист”ар, бәғзе коллегаларымды әйтәм, үксәһенән юнып ташланған сөйәл өсөн дә әрнешеп әрләүсәндәр. Үҙе рәхәтләнеп бейей, ә хирургты “гуманһыҙ” тип тамғалай...\n-- Ундай битәрләүселәрҙе мин дә беләм, -- тине таксист. – Ғәжәп нескә күңелле бер дуҫым бар – иҫ киткес сағыу хисле. Бар булмышы түп-түңәрәк: кешене лә, бөжәкте лә -- береһен дә йәберләмәй, бөтәһенә тигеҙ баға – апабыҙ Ҡояш кеүек. Шуның менән бер саҡ ауылға барып, уртаҡ һуғым алып һуйҙыҡ – “пенсияға сығарылған” аҡһаҡ ҡола. Миңә ни, эшем эйәһенә, салыусы ағай эргәһендә йылҡының башын шаҡарып тоторға тура килде. Мин ат башын тотҡанмын, ағай кешем бисмиллаһын әйтеп сала, ә нескә күңелле дуҫым артта күҙ йәштәрен ағыҙып үкһеп тора... Ә һуғым ашына йыйылғас, табында миңә бер ҡыҙарырға, бер буҙарырға тура килде – ни өсөн, тиһегеҙме? Көллө йәмәғәт алдында ул, уйынлы-ысынлы, тигәндәй, салған саҡта минең нисек ат башын шаҡарып тотҡанымды, күҙ йәштәрен ағыҙа-ағыҙа, түкмәй-сәсмәй һөйләне, ҡанһыҙ, выжданһыҙ, гөманһыҙ, тип “шаяртты”. Ә табаҡ тулы һуғым ите боҫланып табынға килгәйне, күҙ йәштәрен һелкеп ташлап, ике еңен төрөп алған гөман эйәһе тирләп-бешеп ҡалъя һоғонорға, һоғондорошорға тотондо...\n-- Абау!.. – тине Сәғиҙә, сирҡанып.\nТаксист ялт-әйләнеп ҡараны:\n-- Үҙегеҙ ҙә ҡыҫала мөнтәргә китеп бараһығыҙ түгелме?\n-- Юҡ, киреһенсә. – Сәғит уйҙар сылбырынан арынды. – Тәбиғәт мәсьәләһендә һәр беребеҙ үҙен ҡаҙанға һалынған тере ҡыҫала хәлендә тойорға, үҙендәге тере донъяның теүәллеген ҡурсалап ҡырталашырға, көрәшергә тейештер Ваҡыт!\n-- Тура әйтәһең, туған. Йәшерен-батырыны юҡ: иң элек беҙҙең үҙебеҙҙәге теүәллекте, сафлыҡты ҡурсаларға кәрәк, тәбиғәт-әсәйҙең балаһы булырға кәрәк. Кеше үҙенең сафлығы менән матур. Юҡһа, ҡайсағында... Кисә шулай бер ханымды яртылаш юлда әҙәпле генә төшөрөп ҡалдырырға тура килде. Ни өсөн, тиһегеҙме? Бына ошо салонда, кирелеп ятып, тәмәке тартып бара. Ул ғына ла түгел: тәмәке төпсөгөн тәҙрәнән быраҡтыра... Машинаны ҡыҙыу артҡа сиктерҙем дә ишекте асып сығарҙым: был – бабаларҙың изге ере, анау ятҡан әшәкегеҙҙе асфальттән һөртөп алығыҙ, ҡәҙерле гражданочка, мин әйтәм. Үҙегеҙ гүзәл затһығыҙ, ә үҙегеҙ ауыҙығыҙҙан һаҫыҡ шайтан ыҫы таратаһығыҙ!.. Бррр!.. – Таксист сирҡаныс алғандай ҡалтыраны. – Беләһегеҙме, шундайҙарҙың ауыҙынан төшөп ерҙә бүртенеп ятҡан тәмәке төпсөгө нимәне хәтерләтә? Ҡара башлы шаҡшы ҡортто...\nСәғиҙә тертләп ҡуйҙы, Сәғит муйынын эскә тартты – күңеле болғанды ҡапыл.\nӘлеге лә баяғы тәмәке бәләһе... Сәғит үҙен күпме генә өйрәтеп ҡараһа ла, зәхмәтле ул ыҫҡа ошо көнгәсә күнә алмай... Әйтеүе лә бик сәйер: хатта романдарҙы ла ул геройҙары ауыҙынан тәмәке ыҫы борҡолоп сығыу менән үк атып бәрҙе, йәки ундай урындарын “төшөрөп ҡалдырып” уҡыны. Һуңғы йылдарҙа фильмдәрҙең сигаретһыҙ бер кадры ла булмауы уны айырыуса алйытты, шуның арҡаһында драма театрын да үҙһенмәне (унда гел тарталар ине). Балетҡа йәне-тәне менән ылығыуы, моғайын, Сәғиҙәнең аҡ томбойоҡ сәскәһеләй сафлыҡ тылсымында; йәнә килеп был театр сәхнәләренең шаҡшы ыҫтан азат булыуындалыр. Бында уның идеалы – Сафлыҡ донъяһы ине, ә Сафлыҡ менән Матурлыҡ ҡуша йөрөй... Ошо сәйер һәм ғазаплы хәлдән арынырға теләп, үҙен ауырыуға һанап, егет бер мәл психиаторға ла күренеп ҡарағайны, әммә атаҡлы профессор ҡыуып сығарҙы уны:\n-- Хәҙерге көндә, минең белеүемсә, һин түгел, ә тәмәке төтәткән донъя үҙе психик ауырыу” – тине ул. – Һин, егет, аяныс ыҫлы заманда тыуған киләсәк заман кешеһе – фажиғә шунда ғына. Бар, бирешмә, киләсәк заманың колоннаһында атла. Егерме бернсе быуатта кешеләр барыһы ла һинең шикелле булһа, Ер яңырып йәшәрәсәк!\nОшо уйҙар мейеһенән йәшен тиҙлегендә ҡыйылып уҙып, Сәғит үҙен бынан күп йылдар элек, Тыуған ауылында, бәләкәс малай сағында итеп күрҙе. Ҡасандыр үҙе ерәнеп сығып ҡасҡан келәт аҫтына үрмәләп инде, уйнағанда тәгәрләп киткән тубын эҙләргә йәнәһе. Таптым, тип барып ҡағылғаны – тиреһе ейеп тарҡалып ятҡан ерәнгес сысҡан булды...\nШунан һуң бер көндө Сәғит клуб эргәһендә урамда уйнап йөрөй. Әшнәһе килеп ҡолағына шыбырлай: атайҙар кеүек ауыҙҙан төтөн борлатырға өйрәнәйек, йәнәһе. Ҡотҡо арбап ала, етәкләшеп йүгерәләр. Клуб тупһаһы төбөндәге күләүектә тәмәке төпсөгө табыла. Һарғайып бөткән гәзит ҡағыҙына төрөлгән, теге келәт аҫтындағы сысҡан һымаҡ бүртенгән, ҡағыҙы ейеп бүҫелеп киткән тәңгәленән тутыҡ-көрән бөртөктәре тарҡалып, күләүеккә һәр бөртөктән көрән-һары лайла йәйелгән... Шулай ҙа төтөн борлатырға ымһыныу көслө ине: сысҡан шаҡшылығын онотто Сәғит. Әшнәһенән уҙҙырмаҡсы, ергә түше менән ятып, күләүеккә эйелде, тәмәке төпсөгөн, әшнәһен шаҡ-ҡатырмаҡҡа, һәүкәш һымаҡ теле менән ялмап алырға итте, тик... һулышына ҡапланған уҡшытҡыс һаҫы, әсе ыҫтан быуылып ситкә ауҙы...\nОҙаҡламай өлкәндәр уның сәйер яғын абайлап өлгөрҙөләр. Ғәжәпләнмәҫлекме ни: атаһын күреү менән үк бала уҡшып ҡоҫорға тотона, өйгә башҡа ир-ат ингәндә лә шул уҡ хәл ҡабатлана. Күҙ алдында сабый һарғайып һулый, күренмәҫ ҡот осорғос сир уны кимереп ашай, әммә фельдшер сырхау сирен аса алмай. Ә малай ләм-мим өндәшмәй. Оло ҡайғы кисергән ғаилә шуға иғтибар итә: сәйерйән көллө ир-атттан да биҙәрләмәй – ҡайберҙәре менән гелән һин дә мин, хатта муйындарына аҫылына. Ауылдың бөтә ирҙәрен энә күҙәүенән үткәреп, сәйер улан үҙ иткән һәм ысын мәғәнәһендә ҡоҫоп һырт ҡайырған ике төркөмгә бүлгәс, башы ҡатҡан ата-әсәгә асы хаҡиҡәт асыҡланды: малай үҙһенмәгән ир-ат заттары, шул иҫәптән үҙенең атаһы ла, һәммәһе бер үк тәмәке тартыусы йәндәр, ә һөйкөмлө төркөмгә ҡарағандары – тәмәке тартмаусылар... Атай кеше шул көндә үк көйрәтеүен ташлағас, был асыштың дөрөҫлөгө малайҙың шат күҙҙәрендә сағылды, атаһын биҙәрләп ауырыуынан аҡрынлап ҡына айныҡты. Ләкин тәмәкегә булған ытырғаныуы ошо көнгәсә ҡалды...\n-- Урыҫтың бер классик яҙыусыһы әйткән бит, -- тине Сәғит: -- “Тәмәке тартҡан ҡатын-ҡыҙҙы ҡосаҡлағанда мин үҙемде һаҫыҡ тәмәке төпсөгөн ҡосаҡлағандай тоям”...\n-- Бр-р-р!.. – тине Сәғиҙә, баш сайҡап...\nТаксист иһә фекерен йомғаҡланы:\n-- Бигерәк тә тәмәкесе ҡатын-ҡыҙҙы енем һөймәй шул минең. Лев Толстой әйтмешләй, ундайҙарҙы көл тубалына оҡшатам... Ғәфү итегеҙ, тартмайһығыҙҙыр бит һеҙ?\nСәғит яурыны менән тойҙо: ҡыҙ кинәт электр тогы һуҡҡандай ҡалтыранды. Ләкин тиҙ үк иҫен йыйып, сая-шаян өндәште:\n-- Тартһамсы һуң? Әллә төшөрөп ҡалдырыр инегеҙме? Мине лә?\n-- Юҡ, мин һеҙгә улай тимәйем.\n-- Ғәфү итегеҙ, ә мин бит һеҙҙе беләм! – тине таксист йәнә көҙгөнән муйыл күҙҙәре менән тура төбәлеп. Сәғиҙә уның был һөжүмен баҙамай ҡаршыланы:\n-- Бәлки, бәләкәс саҡта икәү бергә ҡыҫаланан бармаҡты ҡыҫтыртҡанбыҙҙыр? Йә булмаһа теге, аҡһаҡ ҡола булып еткән, ҡырҡмыш тайҙың ялына йәбешеп йөрөгәнбеҙҙер?\n-- Юҡ, сәхнәлә мин һеҙҙе ҡолонсаҡ итеп күрҙем. Һеҙ... һеҙ... – Таксист һүҙ таба алманы.\nМөрәхәтһенмәй тыңлаған Сәғит ҡулын тегенең яурынбашына һалды:\n-- Етте, туҡтатығыҙ.\nТаксист тормозға баҫты, тимер ат ҡапыл, тешкә ҡом ҡыҫылғандай, үҙәккә үткәргес сыйылданы.\n-- Бәй, “Томбойоҡкүл”гә етмәнек тәһә?\n-- Артабан үҙебеҙ, рәхмәт. – Сәғит усындағы өс һумлыҡты һондо.\n-- Кәрәкмәй. – Таксист аҡсаны ҡул һырты менән этәрҙе.\n-- Нисек була инде был?\n-- Рәхим итегеҙ. – Ырғып төшөп, ишектәрҙе асып сығарҙы. – Ятбауырҙар түгел бит беҙ. Тере ҡолонсаҡҡайҙарыбыҙ, ҡыҫалаларыбыҙ хаҡына!\n-- Бына һиңә кәрәкһә! – тине Сәғит. Борҡота сабып киткән “тимер ат”ты ҡарашы менән оҙатып, юлдашын ҡултыҡлап алды. – Был донъяла беҙ икебеҙ генә түгел икән дә. Көллө донъя, иламһырап, яндан елеп уҙып киткән ҡолонсаҡтарын һағына...\n“Томбойоҡкүл”гә ағай-эне эркелгән – ниғмәт тулы өҫтәлдәрҙә табын мәжлесе ҡыҙа, бер арала музыка саҡ ҡына тынып ял итә, умарта күсе гөжләгәндәй талғын ғына күмәк тауыш тирбәлә зал иңендә. Кешеләрҙең баш осона бормасланып күтәрелгән тәмәке төтөнө спиралдәре зәңгәр пружиналар булып түшәмде терәп тора. Әсе тормош тәжрибәһен етерлек татыған Сәғит, өйҙәрендәге үҙенең бүлмәһендә лә, теплоход каютаһында ла һис тәмәке еҫенә түҙмәһә лә, бындай күмәк ерҙең быулы һөрөмөнә күҙҙе йомоп барып инергә, кәрәгенсә сыҙамлыҡ һаҡларға күнектергәйне үҙен. Ҡолаҡҡа ҡырыҫ бәрелһә лә әйтәйек: йәмәғәт бәҙрәфенә лә бит беҙ бөтә уҡшыуҙарҙы тыйып, үҙебеҙҙе еңеп кенә керәбеҙ -- ә тартмаған кешегә иһә тәмәке ыҫын аңҡытыусы теләгән бер әҙәм тап шуны хәтерләтә... Ошо йәшкә етеп Сәғиттең йүнләп ҡыҙҙарға ла һырныҡмауының сәбәбе лә, бәлки, баяғынан киләлер: ғүмер баҡый ҡыҙҙар тирәһен, хатта улар үҙҙәре тартмаһа ла, зәңгәр төтөн сырмай бит... Һәр хәлдә, Сәғит ыҫлы ресторанға ҡыйыу аяҡ баҫырға тәүәккәлләнде, сөнки ғүмерлеккә яңғыҙ ҡалырға ла бер аҙым ғына хәҙер... Шулай ҙа ул инеү менән иҫ йыйып, йылтыр шешәләр теҙелгән барҙың арғы башына – күлгә ҡараған асыҡ верандаға ыңғайланы. Ылымыҡтар аңҡына ҡушылып йылға битенән ағылған дымлы һауаны ләззәтләнеп һулай-һулай, юлдашына бормаслы ултырғысты йәтешләп көйләргә ярҙамлашты.\n-- Йәштәр, нимә эсәһегеҙ? – тине бар артында йылмайып торған, ҡурсаҡтай кершәнләнгән ханым. Икеләнеберәк ҡалған Сәғит урынына Сәғиҙә яуапланы:\n-- Француз шарабы ҡушылған коктейль болғатып бирегеҙ.\n-- Ҡабымлыҡҡа ҡыҫаламы?\nБыл тәҡдимдән ресторан күлгә әүшәрелгәндәй булды, Сәғит менән Сәғиҙәнең ҡарашы төкәлеште. Улар, моғайын, таксисты хәтерләне.\n-- Юҡ, беҙгә уныһы кәрәкмәй, -- тине Сәғит. – Беҙгә ғәҙәттәге ҡабымлыҡ ярай.\nҺалам буйлатып һурған утлы коктейлдән баштар шөйлә еңеләйҙе,залдағы геүләү ҡолаҡҡа шаҡтай яғымлыраҡ тойолдо. Күл өҫтөндә, әкиәттәгеләй ғәжәйеп килеп сығып, ҡандай алһыу ҡанатлы аҡбалыҡ йөҙә, һыуға кәйелеп осҡан энә ҡараҡтарын йоторға ҡырҡышып ҡарпый. Томбойоҡтоң яҫы япрағы өҫтөндә, кемдер ырғытҡан икмәк һынығы тирәһендә, күксәпсек бөтөрөлә.\n-- Их, донъялар ниндәй хозур! – Һыу ситенә яҡын ултырған Сәғиҙә, хистәргә бирелеп, күҙҙәрен ләззәтле йомобораҡ салҡайҙы. Шул ыңғайҙан ултырғысы ла һыуға әүешеп әйләнә биреп ҡуйҙы, ә егет, йөрәге “жыу!” итеп, ҡыҙҙы арҡаһынан тотто. Әммә прима-балеринаның бындай ғына хәрәкәттән йығылыры үҙе бер көлкө ине – кинәнеп йылмайыштылар, ә Сәғиттең ҡулында ҡыҙҙың танһыҡ-тығыҙ, баҙыҡ тәненең серле тылсымлылығы йоғоп ҡалды...\n-- Әллә берәй әйләнеп алабыҙмы? – тине ул, саяланып.\n-- Әйҙә, булмаһа.\nЗал түренә икеһенең эйәртенешеп уҙыуын, егеттең “һыңар ҡуллы бандит” (автомат) боғаҙына көмөш тәңкә төшөрөүен бөтә күҙҙәр ҡыҙыҡһынып күҙәтә кеүек ине. Көмөш йотҡан төпһөҙ боғаҙҙан көр музыка урғылып сығып, быларҙы ла ҡоторонҡо үҙ көйөнә эйәртте, хәрәкәттәр дауылына өйөрҙө. Ҡыҙҙың һығылмалы нәҙек билен ҡул тейҙереп тотоу егет күңелендә нескә кисерештәр гаммаһын тоҡандырҙы – сабый саҡта беренсе тапҡыр күл буйында үтәҙек һыуҙы кисеп барып аҡ йондоҙҙай тырпай-балҡыу томбойоҡ сәскәһен оҙон-һуйҙан һабағынан услағанда ошондай уҡ рәхәт тойғо яралғайны йәнендә: тығыҙ һабаҡ һыу аҫтында уста шаян бөгөлөп-һығыла, ә һыу өҫтөндә аҡ йондоҙо тыныс ҡына тик тора...\nСәғиҙәгә егеттең ҡыланыш-килбәттәре, хәрәкәттәре нисектер ҡырыҫайып киткәндәй күренде. Һөнәре буйынса ир-ат тәненә ни ҡәҙәр яҡын булып та, ошоғаса бындайын да йөрәккә үткес ҡырыҫ яҡынлыҡ кисермәгәнлектәнме, көллө тәне эҫеле-һыуыҡлы булды, башы еңелсә генә зыңҡып әйләнде. Күңеленең төпкөлөндә үҙенең был хәүефле хәлгә төшөүенә, хәмер еленән ҡыҙыша биргән партнерының күрәләтә “дәүләт сиге”н боҙорға, тәртәне тибеп һындырырға маташыуына ҡәнәғәтһеҙлек тойғоһо уянһа ла, ғүмерҙә һис булмағанса, ҡаршылыҡ ауазын баҫты, һыуҙың ағышы ыңғайына йөҙөргә тәүәккәлләнде. Үткән юлы Сәғит оҙатып ҡуйғандан һуң бүлмәһендә көҙгө алдында оҙаҡ тексәйеп торғайны, шунда, борсоулы уйҙарына тарып, ирене мөйөшөндә генә һис бер әҙәм күҙенә лә салынмаҫлыҡ ҡылдан нескә һыҙылышлы йыйырсыҡтың (тәүге киҫәтелеүенең!) хыянатсыл ҡылысын абайлағайны... Был асыш уны йөрәгенә үткәҙеп һыҡтандырҙы, шул уҡ саҡта баш китерлек тәүәккәллек тә бирҙе: әле һуң түгел, ҡарт ҡыҙ исемен күтәрмәҫ элек талпынып ҡалырға кәрәк!..\nТаҡмаҡ ҡайһылай башланһа, шулай уҡ ҡапыл тынды, бейеүселәр, магниты бөткән уҡмаш тупсыҡтар кеүек, төрлө яҡҡа тарҡалды. Сәғит менән Сәғиҙә лә, ҡулға ҡул тотоношоп, һыу ситендәге урындарына килде. Тик уларға тыныс ҡалырға насип итмәгән икән. Иҙеүҙәрен сисеп ебәргән, бешкән ҡыҫалалай ҡыҙарып бүртенгән иҫерек ике бәндә һөйрәлеп килеп инде лә эргәләрендә туҡталды.\n-- Әй, ағай кеше, соҡортайыңды бир әле! – тине, йәмһеҙ кикереп, алдағыһы. Сәғит өндәшмәне, эйелеп, стакандан коктейль һемереүен белде.\n-- Күрмәйһеңме ни: сәпелдәтеп бөтмәгәндәр, -- тине арттағыһы. – Ҡарағыҙ әле үҙҙәрен: американдармы ни – һалам аша ғына ебәрәләр!\n-- Хо-хо-хо, ә беҙ Рәсәйҙә йәшәйбеҙ. Рәсәйҙә беҙ ни рәүешле түңкәргәнде күрһәтәйек уларға!\n-- Ағай кеше, улай оҙаҡ бызмырлама, беҙгә стакан кәрәк, -- тип асыҡлыҡ индерҙе арттағыһы. Сикәләрен өтөп алған Сәғит бер уҡталғайны, Сәғиҙә тотоп ҡалды:\n-- Ҡуй. Аңдары боларған бит.\n-- Аҡыл көршәктәрен шаңҡытып айнытырға кәрәктер?\n-- Ҡуй, ярамай.\nБар артындағы ханым көр сарбайланы:\n-- Эй, йолҡоштар, һеҙгә ни кәрәк тағы? Милициямы?\n-- Эх! – Стакан даулаусы үкенеп бармаҡ шартлатты ла ҡул һелтәне, Сәғиттән ситкә боролдо. – Апаҡай, матурҡай, Сэм ағай һемерә торғаныңдан берҙе ҡойоп бирсәле!\n-- Еткән инде һеҙгә, -- тине ханым, баш сайҡап. Шулай ҙа яртылаш морс һалынған һаламлы стакан һондо. Бәндә эсемлекте еҫкәп тә ҡараманы, йөҙөн сытырайтып, тырпай һаламы менән ҡуша күлгә һирпте:\n-- Һаламлы был йыуынтыҡты ҡоба һыйыр тыҡшынһын, хо-хо-хо! – Пинжәгенең эске түш кеҫәһендә боҫоп ултырған йәшкелт шешәнең ауыҙын түбәнерәк ауыштырып, ҡулындағы стаканға бүлкелдәтте, әшнәһенә услатты. Тегеһе йотҡанын да көтмәй, шешә боғаҙынан тура үҙ боғаҙына ғорҡолдатты, бушанған шешәне күлгә атты. Яҫы томбойоҡ япраҡтары өҫтөндә ултырған тәлмәрйендәр супырлап һыуға сумды, ҡыҙыл ҡанатлы аҡбалыҡ та юҡҡа сыҡты.\n-- Бына ошолай, ағай кеше. Һаламһыҙ-ниһеҙ, ҡабымлыҡһыҙ түңкәрә беләләр беҙҙә, Рәсәйҙә! – Абына-һөрлөгә тышҡа тәпәйләнеләр. Күл өҫтөнән күҙен алмай ултырған Сәғиҙә, һыуҙағы шешәнең бүк-бүлк батыуын күреп, әсенеп һөйләнеп ҡуйҙы:\n-- Эх, был беҙҙәге түңкәреү ғәҙәттәре!.. – Кәйефтәре боҙолоп, эсемлектәрен ҡалдырып сығып киттеләр. Саф һауала бераҙ хәл алып торғас, аҡ ҡайындар араһындағы һуҡмаҡтан яй ғына атланылар. Алма сәскәләрен туҙғытҡан иртәнге ел әллә тынған, әллә бында һил урман ышығымы – “ыш” иткән дә һиҙелмәй, көн алсаҡ, һыу бите ҙур көҙгөләй ялтлап ята. Сикәләргә сәпәгән ҡайын тәлгәштәренән яҙғы сафлыҡ сайырланып яғылды, тәбиғәттең һутлы еүеш ирендәре суп-суп үбеп бара кеүек тойолдо. Уларға тиҙерәк оло юлға сығырға, такси туҡтатырға, Сәғиҙәне фатирына оҙатып ҡуйырға кәрәк. Иҫләмәй ҙә ҡалдылар: алдарында ҡыҙышҡан йәнле бер төркөм ир-ат күренде, араларында баяғы икәү ҙә бар ине. Яҫы-клүш балаҡтарын ялпылдатып, тар һуҡмаҡты быуып ҡаршы киләләр. Бына улар терәлә яҙып туҡталды, был икәүҙе, таймаҫ-тайпылмаҫлыҡ итеп, бөтә “фронт” менән ҡамтарыҡлап алды.\n-- Ҡәҙерлеләрем, тартырға бармы? – тине, тымаулаған танауын шурылдатып, урҙа яурынлы, урыҫ һаҡаллы береһе. Иҫнәп киң асылған ауыҙы тәмәке төтөнө һарғайтҡан шырт ҡыл араһынан тере яралай сейләнеп күренде, унан тоҙло балыҡ еҫе, махра ыҫы ҡатыш әсе хәмер еҫе уҡшытып бөркөлдө, һулышты ҡапландырҙы.\n-- Юҡ, тартмайым! – тине Сәғит, башын ситкә ҡайырып.\n-- Әһә, ҡәҙерлекәйем, тартмайһың? Бәлки, бына был матур дамочка көйрәтәлер? Ә?! – Һаҡалтай, әшнәләренә мут күҙ ҡыҫып, тексәйеп яҡынланы, бармаҡ шартлатып киҫәтте – хәҙер әкәмәт күрһәтәм, әҙер тороғоҙ, йәнәһе. Тегеләре берҙәм хихылданылар.\n-- Мырҙалар, юлығыҙҙа булығыҙ! – Сәғит, алға уҡталып, һаҡалтайҙы Сәғиҙәнән этәрҙе; тик яндағы ике әҙмәүер шунда уҡ уны, ҡулдарын тупаҫ шаҡарҙы ла, бер ситкә елтерәтте:\n-- Шым! Һелкенмәй генә шыҡайып ҡат, ағай кеше. Томшоғоңдо ҡайыртаһың килмәһә...\n-- Сәғи-и-ит! Ҡотҡа-а-ар! – Ҡыҙҙың үкһеүе тетрәтте. – Уй, яуыздар, яуыздар!..\nЕгет ярһып ҡулдарын ысҡындырҙы ла, тотоусыларын ике яҡҡа һелкеп ебәреп, ярҙамға ташланғайны, тағы ла икеһе килеп етеп, ергә бөкләп һалдылар, өҫтөнә атландылар:\n-- Сеү, архар! Ҡоралайыңа зыян теймәҫ, әгәр ҙә аҡыллы булһа.\n-- Прима-балерина бит ул, ебәрегеҙ!\n-- Әһә, шулаймы? Сисендереп тәпәйҙәрен күрәйек, хо-хо-хо!\n-- Ҡотҡарығы-ы-ыҙ! – Сәғиҙәнең тауышынан тамам йәрәхәтләнеп, йән көсөнә тартышып ҡараны егет...\nАвтомобиль гөрөлдәп килеп туҡтағаны, ишеге шартлап асылғаны ишетелде.\n-- Килеп етте, ниһәйәт, сәсрәмәгере “ерән һаҡал”! – Атланып ултырыусы бәндә Сәғиттең башын бушата биргәйне, ҡалҡына биреп ҡарап, ысынлап та “ерән һаҡал”ды таныны: йүгереп килеп ул Сәғиҙәне айпалаусы яуызды һуғып йыҡты, иҫенән яҙған һылыуҡайҙы ҡосағына күтәреп алып, машинаһы салонына индерҙе; моторын хәтәр ғыжылдатып, күҙҙән дә юғалды.\n-- Әһә, булды – спектакль тамам! – тине атланып ултырыусы, ҡулдарын бушатып һәм ҡалҡынып. -- Ысҡындырығыҙ архарҙы! – Хатта береһе ҡулынан тартып торғоҙҙо: -- Бар, олаҡ, беҙҙең һиндә эшебеҙ юҡ!\n-- Кемдә һуң эшегеҙ бар?\n-- Кем мулыраҡ сумырһа, шуға хеҙмәт итәбеҙ, хо-хо-хо! Күрҙеңме “ерән һаҡал”ды? Аҡсаһын йәлләмәгәс, танауың аҫтынан прима-балеринаңды алып һыҙҙы. Алданыраҡ түләһәң, ул туташ, һис шикһеҙ, һинеке булыр ине. Бар, олаҡ, дүрт яғың ҡибла хәҙер!\nСәғит тештәрен шыҡырлатып тыңланы...\nТөнө буйы, серем итә алмайынса, әйләнеп тә тулғанып сыҡҡан егет, артистарҙың репетициялар мөҙҙәтен саҡ көтөп алып, көндөҙгө сәғәт ун икеләрҙә театрға шылтыратты, саҡ табып килтерҙеләр.\n-- Әү, тыңлайым! – Йәнгә үткес яғымлы, йылы тауыш.\n-- Сәғиҙә... -- Телефон сымынан ҡапыл һалҡынлыҡ бәрҙе:\n-- Ваҡытым юҡ! Ниңә мине эшемдән бүлдерәһегеҙ?!\n-- Сәғиҙә... – Һуңғы ваҡыттарҙа үҙенән-үҙе урынлашҡан йылы “һин”дән һалҡын “һеҙ”гә күсеүҙе шаңҡыбыраҡ ҡабул иткән егет, тотлоға-тотлоға, һүҙҙәрен йота-йота, “ерән һаҡал”дың ҡайһындай ҙа хәтәр бәндә икәнлеген, унан һаҡланырға кәрәклеген аңлата башлағайны ла, уғата артты өшөткөс һалҡынлығы:\n-- Ха, кемдән ишетәм быны! Кем мине кисә яһил хулигандар ҡулына тапшырҙы, ә кем ҡотҡарып алды?!\n-- Телефондан әйтеп бөтөрөп булмай, күрешәйек! Һөйләрмен...\n-- Юҡ! Һеҙҙең ишене күргем дә, һөйләшкем дә килмәй! Бөттө! – Һулҡылдап илау салынып ҡалды ла элемтә ҡылы өҙөлдө.\nБалет театры быйыл, сезоны ябылыу менән үк, гастролдәргә китмәне, ә әртистәрҙең һәммәһен йыллыҡ ялдарына тараттылар. Сәғиҙә лә ҡалала юҡ – Ҡафҡазғамы, Ҡырымғамы курортҡа киткән, тинеләр. Сәғит теге ваҡиғанан һуң, шаңҡып йөрөп, ҡыҙҙы күрә һәм аңлаша алмауына үкенде, шул уҡ ваҡытта Сәғиҙәнең төптө һанламауы йүнкетте.\nӘмәлгә ҡалғандай, шул мөҙҙәттә “ерән һаҡал” да юҡҡа сыҡты, һыу өҫтө һәм яр буйҙары уның шарылдаҡ моторынан арынды. Шуныһына шөкөр иткән Сәғит шөйлә тынысланды, Сәғиҙәһен әсенеп уйлаһа ла, сабырлыҡ һаҡларға тырышты. Әммә йылға буйҙарын ныҡышып тентеүҙән туҡтаманы, сөнки “ерән һаҡал”дан башҡа ла йылғырҙар, тәбиғәтте вәхшәтләүселәр бар ине.\nСәғиҙәнең китеүенә ай ярым самаһы үткәс, ярҙамсыһы Алеша менән үҙҙәренең “Томбойоғ”онда Ағиҙел үрҙәрен бер талай гиҙеп йөрөп, көндәлек дозорҙан ҡайтып киләләр ине. Көтмәгәндә йылға иңдәрен баяғыса ҡолаҡ ярып шарылдау ҡалтыратты, инспектор кәмәһенә ҡаршы яҡтан дөрөүсе, алыҫтан уҡ таныш катер-амфибия күренде – “ерән һаҡал” тап үҙе! Ғәҙәтенсә, ҡоштай осортоп елә, ә кәмәнең ситендә, аҡҡош ҡанатылай ап-аҡ беләктәрен ағын һыуға сумырып, яҫы һалам эшләпәһен эйәге аҫтына тарттырып бәйләгән, ап-аҡ күлдәкле бер һылыуҡай ултыра. Инспекция “Томбойоғ”он күргәс тә, азамат моторын уғата яман үкертте лә, уҡтай атылып, тура быларҙың өҫтөнә тоҫҡалдырҙы –ҡурҡышынан инспектор бер ҡырый янтайыр ҙа күҙенән ысҡынырмын, тигәндер... Тик Сәғиттең теңкәһенә үтә ныҡ тейгәйне шул – тешен ҡыҫып ҡаршы барыуын белде, ә Алеша рупорҙан тегегә туҡтарға бойороп һөрәнләне. Төкөшөргә илле метрҙай ғына ҡалғас, хулигандың нервыһы барыбер ҡаҡшаны: ажарлы амфибия, һул яғына ҡырт боролоп, Томбойоҡкүл йырынына инеп китеп юғалды, хатта ҡапыл ҡайырылғанда кәмә ситендәге әлеге эшләпәле һылыуының һыуға ҡолап ҡалыуын, ярҙам һорап ҡысҡырыуын да һис бер иғтибарламаны...\n-- Артынан төш! – тине Сәғит Алешаға кәмәнең рулен биреп. – Юҡ! Кисекмәҫтән “Томбойоҡкүл” ресторанына туҡталып, телефондан медицина тиҙ ярҙамын саҡыр! – тип бойороп оҙатты ла һыуға һикерҙе, батып барыусы ханымды ҡоро ярға һөйрәп сығарҙы. Битенә ҡапланған эшләпәһен алып ташлағас, йөрәге “жыу!” итеп туҡтағандай булды, белештермәй ҡысҡырҙы:\n-- Сәғиҙәм! Томбойоғом, һин бит был!..\nҠыҙҙың күҙҙәре асылды, ирен мөйөштәрендә еңелсә аптырау һыҙатланды:\n-- Эйе, мин... мин... – Һулығып-үкһеп иланы...


Ағиҙел буйына килегеҙ\n21 Июнь , 14:59\n26 июндә Башҡортостанда Рәсәй йәштәре көнө билдәләнә. Байрам өсөн төп майҙансыҡ булып Өфөлә Ағиҙел йылғаһы яры тора. Республика йәштәре өсөн Генерал-губернатор Перовский урамынан алып бәләкәй амфитеатрға тиклем арауыҡта байрам саралары ойошторола.\nСара 16.00 башлана. Инеү түләүһеҙ.\n– Йылға буйы бер нисә зонаға бүленә. Йәштәр көнөн министрлыҡтар, Вуз ректорҙары советы, Өфө ҡалаһы хакимиәте менән берлектә ойошторабыҙ. Йылға буйының һәр квадрат метрында байрам булһын тип тырыштыҡ, – ти БР йәштәр сәйәсәте буйынса дәүләт комитеты рәйесе Яна Гайдук.\nБәләкәй амфитеатр сәхнәһендә ижади майҙан булдырыла, “Студент яҙы” фестивале ҡатнашыусылары сығыш яһай. Тематик күргәҙмәләр, гейм-майҙансыҡ, страйкбол, лазертаг ойошторола. Спорт әүҙемлеге өлөшөндә теләгәндәр баскетбол уйнай, велосипедта йөрөй, мас-рестлингта һәм армрестлингта көсөн һынап ҡарай ала.\nРеспублика юғары уҡыу йорттары ҡуйған тирмәләрҙә оҫталыҡ дәрестәре, ижади сығыштар, күргәҙмәләр, фотозоналар, дискуссия майҙансыҡтары, квиздар үтә. Ҡунаҡтар оҡшаған тирмә өсөн тауыш бирә ала, байрам аҙағында еңгән вуз махсус приз менән бүләкләнә.\n“Торатау” конгресс-холы янында амфитеатрҙа “Евразия йөрәге” халыҡ-ара фестивале үтә. Унда Дима Билан менән Сергей Трофимовтың килеүе көтөлә.


Хәбәрҙәр: Израиль властары мосолмандарға Ғибәҙәтханалар тауына күтәрелергә мөмкинлек бирҙе.\nИзраиль властары мосолмандарға Ғибәҙәтханалар тауына күтәрелергә мөмкинлек бирҙе.\nКөнсығыш Иерусалимда көсөргәнешлелек градусы кәмей төштө: йома көндө Израиль властары, бер нисә аҙна элек индерелгән йәш сикләүҙәрен алып ташлап, Ғибәҙәтханалар тауына юлды асты. Тиҫтәләрсә мең мосолман Әл-Аҡса мәсетендәге йома намаҙына килә алды.\nБыл Амманда АҠШ дәүләт сәркәтибе Джон Керриҙың Израиль, Фәләстин автономияһы етәкселеге һәм Ғибәҙәтханалар тауындағы мәсеттәр комплексының формаль опекуны Иордания короле менән осрашыуҙан һуң мөмкин булды. Яҡтар, Иерусалимдағы көсөргәншлелекте йомшартыу һәм ҡалала тыныслыҡ булдырыу өсөн, аныҡ саралар күрергә йөкләмә алды.\nЙома көн Ғибәҙәтханалар тауында һәм Иҫке ҡала ҡапҡалары янында юғары именлек саралары һаҡланды.\nИордандың Көнбайыш ярында иһә көсөргәнешлелек кәмемәй: бында йәш фәләстиндар һәм Израиль хәрбиҙәре араһында бәрелештәр дауам итә. Шишәмбе көн Израиль һалдаттары үҫмер фәләстинды атып үлтергән Калькилия һәм Хеврон контроль үткәреү пункттарында хәлдәр айырыуса ауыр. Бынан алда, дүшәмбе көн, Вифлеемдан алыҫ түгел фәләстин үҫмере бысаҡ менән Израиль күскенселәренә һөжүм иткән һәм берәүһен үлтергән.


Өфө автоинспекцияһы дельфиндарҙы хәүефһеҙлек буйынса акцияға йәлеп итте\n30 Июль 2018, 11:25\nЭске эштәр министрлығы идаралығының Өфө буйынса ЮХХДИ бүлексәһе\nӨФӨ, 2018 йыл, 30 июль. /«Башинформ» мәғлүмәт агентлығы/. Өфө автоинспекцияһы дельфинарий тәрбиәләнеүселәрен «Мин юл хәрәкәте хәүефһеҙлеге өсөн» акцияһына йәлеп итте. Быға тиклем «Һеҙҙе өйҙә көтәләр» яҙыуы менән күренекле кешеләр генә фотоға төштө. Фотопроект акцияһында милли эстраданың билдәле йырсылары Фәдис Ғәниев, Айҙар Ғәлимов, Хәниә Фәрхи, Лилиә Биктимерова, Радик Юлъяҡшин, «Руки Вверх» төркөмө лидеры Сергей Жуков, Леонид Агутин, актриса Марина Александрова, биатлонсы Максим Чудов ҡатнашты.\nТеги:юл хәрәкәте ҡағиҙәләрехәүефһеҙлек


7 Март 2018, 18:39\n2 мартта районыбыҙҙа хөрмәтле яҡташыбыҙ, Башҡортостандың халыҡ яҙыусыһы Зәйнәб Биишеваның тыуыуына 110 йыл тулыу айҡанлы БР Мәғариф министрлығы, Бөтә донъя башҡорттары ҡоролтайы башҡарма комитеты (конгресы), М. Аҡмулла исемендәге Башҡорт дәүләт педагогия университеты Күгәрсен районы хакимиәте һәм район мәғариф бүлеге менән берлектә республика кимәлендә ойошторолған “Биишева уҡыуҙары” фәнни-ғәмәли конференцияһы, башҡорт теле һәм әҙәбиәте уҡытыусылары араһындағы методик эшкәртмәләр конкурсына йомғаҡ яһау һәм З.Биишева исемендәге район әҙәби премияһын тапшырыу тантанаһы үтте.\nТәүҙә район үҙәге һәм Исем урта мәктәптәрендә республикабыҙҙың төрлө ҡала-райондарынан килгән туған тел уҡытыусылары, әҙибәнең бай ҡомартҡыһын өйрәнгән уҡыусылар ҡатнашлығында конференция уҙғарылды. Унда конкурста юғары баһаланған дәрес эшкәртмәләренең практик өлгөләре, йәғни, асыҡ дәрестәр, яҙыусы ижадын төрлө яҡлап асҡан проекттар ҡаралды.\nӨфө ҡунаҡтары Зәйнәб Абдулла ҡыҙының тыуған төйәге – Туйөмбәт ауылында урынлашҡан музейға сәйәхәт ҡылды. Артабан Балалар ижад үҙәге эргәһендәге яҙыусы бюсына сәскә һалғандан һуң, мәртәбәле сара район мәҙәниәт һарайында дауам итте.\nРайон хакимиәте башлығы Ғайса Янбаев оло байрам төҫөн алған күркәм сараға килгән ҡунаҡтарҙы, конференцияла ҡатнашыусыларҙы ихлас тәбрикләп, З. Биишева исемендәге район әҙәби премияһын тапшырҙы.\nБыйыл ул мәртәбәле премияға Гөлдәр Абдуллина - “Кугарчинские вести” гәзитендә оҙаҡ йылдар хаттар бүлеге мөдире вазифаһын намыҫлы башҡарған, хәҙер реклама һәм матбуғатҡа яҙылыу бүлеген етәкләй, журналистика өлкәһендәге емешле хеҙмәте, районыбыҙҙың “Күгәрсен районы. Үткәндәрҙе хәтерләп, хәҙергене баһалап, киләсәккә ышанып”, “Улар еребеҙҙе данланы” китаптарына тос өлөш индергәне өсөн;\nӘкрәм Бейешев (үлгәндән һуң, 2003 йылдың октябрендә арабыҙҙан китте) – күренекле профессор, ғалим, 50 – нән ашыу фәнни эш авторы, күп милләтле республика халҡы араһындағы дуҫлыҡ, мәҙәни һәм рухи яҡтылыҡ идеялары менән һуғарылған әҫәрҙәре өсөн; Рәмил Мәжитов – Башҡортостан Республикаһының Мәғарифты үҫтереү институты ректоры, БР–ҙың атҡаҙанған уҡытыусыһы, Рәсәйҙең почетлы дөйөм белем биреү хеҙмәткәре, Зәйнәб Биишева исемен һәм ижадын мәңгеләштереүгә тос өлөш индергәне өсөн – лайыҡ булдылар.\nРәмил Ғиниәт улы яҙыусы исемен популярлаштырыу һәм мәңгеләштереү маҡсатында Зәйнәб Биишева исемендәге йорт-музей төҙөү, премия булдырылыу тарихына туҡталып үтте, был юҫыҡта уның һәм Мортаза Рәхимовтың хеҙмәте, ысынлап та, баһалап бөткөһөҙ. Әкрәм Бейешев өсөн премияны уның улы – медицина фәндәре кандидаты, табип-гирудотерапевт Айҙар Ғәзизов алды. Һәр береһе хеҙмәтен баһалағандары өсөн бөтәһенә оло рәхмәт һүҙен еткерҙе. Шулай уҡ оҙаҡ йылдар намыҫлы хеҙмәте өсөн һәм юбилейы айҡанлы Зәйнәб Биишева исемендәге йорт-музей мөдире Зәбирә Кәримова Күгәрсен районының Маҡтау грамотаһы менән бүләкләнде.\nКисәнең хөрмәтле ҡунаҡтары – Башҡортостандың халыҡ шағиры Ҡәҙим Аралбаев һәм хеҙмәт ветераны, Мифтахетдин Аҡмулла, Зәйнәб Биишева, Рәми Ғарипов исемендәге премиялар лауреаты, “Халыҡтар дуҫлығы” ордены кавалеры Ләлә Биишеваның ихлас сығыштары сараның сағыу биҙәге булды. “Урал” хәйриә фонды вәкиле Ришат Зәйнәғәбдинов яҡташыбыҙ, республикабыҙҙың беренсе Президенты Мортаза Рәхимовтың әҙибә тураһында яҙылған йылы һүҙҙәрен уҡып ишеттерҙе.\nПрофессор, филология фәндәре докторы, Мифтахетдин Аҡмулла исемендәге Башҡорт дәүләт педагогия университетының башҡорт филология факультеты деканы Луиза Хәмзә ҡыҙы Сәмситова конкурс йомғаҡтары менән таныштырып, еңеүселәрҙе сәхнә түренә саҡырҙы. Бәйгелә ҡатнашып, фәнни һәм ижади проекттары, дәрес эшкәртмәләре юғары баһаланғандар араһында күгәрсендәрҙең байтаҡ булыуы һөйөндөрҙө.\nҘур күләмле, йөкмәткеле сара “аллы-гөллө гөл-сәскәләй наҙлы” туған телебеҙ, иҫ киткес бай йөкмәткеле әҙәбиәтебеҙ, күпте күргән, күпте кисергән халҡыбыҙ, милләтебеҙ киләсәген ҡайғыртып йәшәгән, ал-ял белмәйсә намыҫ менән ижад иткән ил инәһе, бөйөк әҙибә – Зәйнәб Абдулла ҡыҙы Биишева рухының һаман да халҡыбыҙ йөрәгендә йәшәүен тағы ла бер ҡат раҫланы.


Республикала аҡсалата ярҙам аласаҡ ғаиләләр исемлеге артты | ГТРК «Башкортостан» — Новости Уфы и РБ\nРеспубликала аҡсалата ярҙам аласаҡ ғаиләләр исемлеген арттырҙылар. Эшһеҙ ҡалған ата-әсәләрҙең өс йәштән алып ете йәшкә тиклемге балалар өсөн пособие түләнәсәк. Был турала хөкүмәт йортонда үткән оператив кәңәшмәлә һөйләштеләр. 2020 йыл башынан Башҡортостанда эшһеҙҙәр һаны өс тапҡырға артҡан. 60 меңдән ашыу кешенең өстән бер өлөшө беренсе марттар һуң эштәрен юғалтҡан. Оперативканың тағы ла бер темаһы – битлек режимы. Һуңғы аҙнала ғына ике мең ярым кешегә тейешле ҡағиҙләрҙе үтәмәгәндәре өсөн штраф һалынған.